L 133/12 Euroopan unionin virallinen lehti 25.5.2007 KOMISSION ASETUS (EY) N:o 566/2007, annettu 24 päivänä toukokuuta 2007, Chilen tasavallan poistamisesta yleisen tullietuusjärjestelmän soveltamisesta annetun neuvoston asetuksen (EY) N:o 980/2005 liitteessä I olevasta edunsaajamaiden luettelosta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisen tullietuusjärjestelmän soveltamisesta 27 päivänä kesäkuuta 2005 annetun neuvoston asetuksen (EY) N:o 980/2005 (!) ja erityisesti sen 26 artiklan, sekä katsoo seuraavaa: (1) — Chilen tasavalta sisältyy asetuksen (EY) N:o 980/2005 liitteessä I olevaan yhteisön yleisen tullietuusjärjestelmän edunsaajamaiden luetteloon. (2) — Kaikki Chilelle yhteisön yleisessä tullietuusjärjestelmässä (GSP) myönnetyt tullietuudet on saatu sisällytettyä Euroo- pan yhteisön ja sen jäsenvaltioiden sekä Chilen tasavallan välisestä assosiaatiosta tehtyyn sopimukseen sopimuksen liitteen I muuttamisesta 16 päivänä lokakuuta 2006 teh- dyllä EU:n ja Chilen assosiaationeuvoston päätöksellä N:o 2/2006 (?) aikaansaadun konsolidoinnin avulla. (3) — Asetuksen (EY) N:o 980/2005 3 artiklan 2 kohdan mu- kaan maa poistetaan kyseisen asetuksen liitteessä I ole- vasta edunsaajamaiden luettelosta, jos se tekee yhteisön kanssa etuuskohteluun oikeuttavan kauppaa koskevan so- pimuksen, johon sisältyvät vähintään kaikki kyseiselle maalle GSP-järjestelmässä vahvistetut etuudet. (4) — Sen vuoksi asetuksen (EY) N:o 980/2005 liitettä I olisi muutettava. (5) — Tässä asetuksessa säädetyt toimenpiteet ovat yleisten tul- lietuuksien komitean lausunnon mukaiset, ON ANTANUT TÄMÄN ASETUKSEN: 1 artikla Poistetaan Chilen tasavalta asetuksen (EY) N:o 980/2005 liit- teessä I olevasta yhteisön yleisen tullietuusjärjestelmän edunsaa- jamaiden luettelosta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 24 päivänä toukokuuta 2007. (1) EUVL L 169, 30.6.2005, s. 1. (2) EUVL L 322, 22.11.2006, s. 5. Päätös 2006/792/EY. Komission puolesta Peter MANDELSON Komission jäsen